Torn / Pannas näitasid laupäeval Assooride rallil väga head kiirust
#000001
Eestlased näitasid udus, vihmas ja väga libedates tingimustes head kiirustPäeva kuuest katsest neljal sõideti välja TOP3 katseaegEnne pühapäevaseid katseid jäädakse liidritest vaid 11,7 sekundi kaugusele
#000002
Laupäeva hommikul anti Atlandi ookeani põhjaosas asuval Assooride saarestiku suurimal São Migueli saarel start autoralli Euroopa meistrivõistluste (ERC) hooaja teisele etapile.
#000003
Kui algselt pidid võistlejad avapäeval läbima seitse kiiruskatset, siis päeva esimese katse otsustasid korraldajad turvalisuse kaalutlustel tühistada. Nimelt oli öösel maha sadanud vihmavesi ühel katselõigul tekitanud suure kraavi, millest ohukorral poleks kiirabi läbi pääsenud.
#000004
Seega sõideti ralli avakatsena võistluse teine katse, mille esimeses pooles segas võistlejaid lisaks vihmale ka tihe udu. Rasketes tingimustes sõidetud katsel näitasid kuuendana rajal olnud Ken Torn / Kauri Pannas kolmandat aega ja jäid liidritest maha 3,1 sekundiga. Ralli liidriks läksid 2016.aasta Assooride ralli võitjad Ricardo Moura / António Costa.
#000005
Enne hoolduspausi sõidetud katsel jäi eestlastel katsevõidust küll puudu 1,1 sekundit, kuid üldarvestuses võtsid nad ralli liidritelt aega tagasi ja tõusid teiseks. Saaremaalt pärit mehi lahutas nüüd liidritest 1,5 sekundit.
#000006
“Nautisin sõitmist, kuid pidamine muutub pidevalt. Peame sellel pinnasel veel arenema ja endale selle selgeks tegema, kuid seni on kõik okei,“ võttis Torn hommikused katsed enne hoolduspausi kokku.
#000007
Ralli jätkus peale lõunapausi nelja kiiruskatsega, millest esimene oli hommikul ära jäänud katse.
#000009
Esimesel neist näitasid Torn / Pannas seitsmendat resultaati ja kaotasid katse võitjatele 4,9 sekundiga. Üldarvestuses jätkasid eestlased teisel kohal ja jäid liidritest maha 4,2 sekundiga.
#000010
Järgneval katsel, mis oli esimest korda Assooride rallil osalevatele eestlastele juba hommikust tuttav, tõsteti tempot ja sõideti välja katse teine aeg, mis oli 2,7 sekundit aeglasem, kui ralli liidritel. Portugallaste ja eestlaste vahe üldarvestuses oli nüüd 6,9 sekundit.
#000011
Reedese võistluspäeva viimase pika katsena sõideti Tronqueira katse teine läbimine. Tihedas vihmas ja väga libedates tingimustes sõidetud katsel ei olnud eestlaste auto rehvid enam parima pidamisega ning lisaks lõhuti katse lõpus olnud veetakistusest läbi sõites auto esiosa. Katse seitsmes aeg ja 16,9 kaotussekundit katse võitjatele tähendas, et Torn / Pannas pidid üldarvestuses ära andma kaks positsiooni ja jätkasid neljandal kohal. Kaotust liidritele oli 11,7 sekundit.
#000012
ERC Assooride ralli avapäeva lõpetas 3,12 km pikkune publikukatse, kus võisteldi paarisrajal.
#000013
Avapäeva lõpetasid Ford Fiesta Rally2 autol sõitvad Torn / Pannas neljanda kohaga. Eestlased jäävad enne pühapäevaseid katseid liidritest 11,7 sekundi kaugusele. Teisest kohast lahutab eestlaseid 3,3 sekundit.
#000015
„Nii nagu ma enne rallit ennustasin, et ilm muutub siin väga kiirelt ja kunagi ei tea päris täpselt, mis ees ootab, täpselt nii ka läks. Päris keeruliste oludega päev oli, kuid saime, ma arvan, enda tegemistega okeilt hakkama. Homme on veel pikk päev ees ja tuleb keskenduda oma asjale.“
#000016
„Huhh, esimest korda siin. See ralli on päris suur väljakutse nii oma ilmastiku, kui ka kiiruskatsetega. Ma arvan, et tänase päevaga saame rahul olla. Üks tegus ja raske päev veel minna. Teeme enda asja ja vaatame kuidas välja tuleb.“
#000017
ERC Assooride ralli jätkub pühapäeval seitsme kiiruskatsega, mille jooksul läbitakse 86,50 katsekilomeetrit. SS8 saab Eesti aja järgi alguse 12:08.
#000018